Փայփեր Պերաբո

Փայփեր Լայզա Պերաբո (, ), ամերիկացի դերասանուհի։

Կենսագրություն 
Փայփերը ծնվել է Դալասում և մեծացել՝ Նյու Ջերսի նահանգի Թոմս Ռիվեր քաղաքում։ Նրա հայրը՝ Ջորջ Ուիլյամ Պերաբոն (ազգությամբ պորտուգալացի), Օուշենի շրջանի (Նյու Ջերսի նահանգ) քոլեջում պոեզիայի պրոֆեսոր է, իսկ մայրը՝ Մերի Շերլոտ Ուլանդը (նորվեգուհի) ֆիզիոթերապևտ է։ Ունի երկու եղբայր՝ Նոյը և Ադամը, որոնք նույնպես դերասաններ են։ 1998 թվականին գերազանցությամբ ավարտել է Օհայոյի համալսարանը՝ թատերական արվեստի բակալավրի աստիճանով։

Կարիերա 
Նրա առաջին նշանավոր դերը եղել է «Կեղտոտ կոյոտ բար» ֆիլմում, որտեղ խաղացել է Վայոլեթ Սենֆորդի՝ Ջերսի մականունով մի աղջիկա դերը, որը երազում է կոմպոզիտոր դառնալ և ժամանել է Նյու Յորք, որպեսզի իրականացնի իր երազանքը։ Ֆիլմը լավագույն երաժշտական դրվագ անվանակարգում ստացել է «MTV» կինոմրցանակ։

Փայփերը բացի կինոյից, նաև խաղացել է թատրոնում։ 2007 թվականին «Սիրալիր լինելու պատճառներ» պիեսում գլխավոր դերով (հեղինակ՝ Նիլ Լաբուտ) առաջնաելույթ է ունեցել Բրոդվեյում։

Անձնական կյանք  
Փայփերը 2014 թվականի հուլիսի 26-ից ամուսնացած է դերասան, ռեժիսոր և պրոդյուսեր Սթիվեն Քեյի հետ, որի հետ հանդիպել է իրենց հարսանիքից 3 տարի առաջ։

Փայփերը բուսակեր է։ Հոբբիներն են՝ դասական երաժշտությունը, գրականությունը, ձկնորսությունը։ Լինա Հիդիի մտերիմ ընկերուհին է, որի հետ նկարահանվել է «Քարանձավ» և «Պատկերացրու մեզ միասին» ֆիլմերում։

Ֆիլմագրություն

Ծանոթագրություններ 

Հոկտեմբերի 31 ծնունդներ
1976 ծնունդներ
Դերասանուհիներ այբբենական կարգով
Ամերիկացի կինոդերասանուհիներ
Ամերիկացի հեռուստատեսային դերասանուհիներ
20-րդ դարի դերասանուհիներ
21-րդ դարի դերասանուհիներ
Ամերիկացի հեռուստապրոդյուսերներ